《次张正卿平江伯见赠》
元代·龚璛

车马匆匆不我过，诗书亹亹奈君何。邻墙烛影夜未艾，客路梅君春渐和。

佳士逢时文苑传，小人有分力田科。支颐送远阳湖上，急雪回风生意多。

作者简介：璛字子敬，宋司农卿潗之子，自高邮再徙平江，家焉。宋亡，例遣北上，潗行至莘县，不食卒，璛悲不自胜，叹曰：国亡家破，吾兄弟不能力振门户，独不可为儒以自奋邪！与其弟理刻苦于学。戴帅初、仇仁近、胡汲仲皆与为忘年交，声誉籍甚。人称曰「两龚」，以比汉「两龚」云。